Бургазлийка очерни живота на бившия си - News2
„За кокошка няма прошка“ и за женско отмъщение спирка няма, макар и в извънредно положение. За поред път, бургазлийки доказаха, че са готови на всичко, за да покажат, че могат да наказват. Такава е и днешната ситуация, в която животът на бургазлията Валентин Димов буквално стана черен, пише Флагман.бг.
Днес младежът завари колата си в изключително атрактивно състояние – цялата изрисувана в нецензурни послания, по чиито обръщения личи, че автор на делото е някоя бивша приятелка с разбито сърце. Джипът, марка Нисан, бил паркиран пред блок 22 в жк. „Славейков“, когато тази сутрин по него се появили тежки слова: „Боклук, двуличен използвач, михльо, превозвач на мигранти, мастия и мигрант“.
Думите, които във всеки случайно преминаващ гражданин, предизвикват бурен смях, то за собственика на колата, ситуацията е доста плачевна и дори плашеща. Снимките бяха публикувани във фейсбук групата „Шофирай в Бургас“, където много бързо набраха лайкове и подигравки.